Mawar Eva de Jongh

Mawar Eva de Jongh (lahèr tangghâl 26 Sèptèmber 2001) èngghi paneka pelakon, penyanyè, sareng moḍèl Inḍonèsia. Mènangka dhâddhi pelakon, Mawar molaè èkennal sareng orèng bânynya' lèbât alakon dhâddhi Annelies ḍâlem filem Bhumè Manossa (2019).

 Kaoḍi'ân awwâlna sareng pamolangna 
Mawar lahèr kalabân asma Mawar Eva de Jongh è tangghâl 26 Sèptèmber 2001 è Amsterdam, Bâlândhâ. Mawar tamaso' ana' nomer ḍuwâ' ḍâri ḍuwâ' satarètanan. Orèng towana asmana Bastian Olivier de Jongh sareng Hartawati Gurusinga. Ramana asalna ḍâri Bâlândhâ, manabi èbhuna asalna ḍâri Karo. Mawar ngaghunghè sèttong kaka' lakè' sè asmana Budi Floris de Jongh. Nalèkana Mawar aomor tello taon, orèng seppona apèsa, saèngghâ Mawar sareng Budi noro' Hartawati kaangghuy ngallè ka kampongna è Mèḍan, Somattra Ḍâjâ.

Mawar tamaso' alumni ḍâri SMP Methodist-1, Mèḍan, Somattra Ḍâjâ. Saamponna amolaè karèrna è Jakarta, Mawar nerrosaghi pamolangna è SMA Swasta Toga Terang, Bekasi, Jhâbâ Bârâ'.

Sajjhek taon 2019, Mawar asakola kalabân mondhut jurusân Komunikasi kalabân mètode pamolangna ḍâri jhâu è Universitas Pelita Harapan.

 Karèr 

 2007-2018: Awwâl karèrna sareng orèng sè anyar ḍâteng 
Nalèkana asakola TK, Mawar toman dhâddhi juara 3 dalem ajang moḍèl. È taon 2007, Mawar jhughân toman tampil è sèrial FTV Dhungngèng kaangghuy episode "Pottrè sè Asaren & 3 Perri" sareng "Gadis Raddhin & Buku Ajaib".

Mawar ngaollè gellar juara è ḍâlem ajang Cardinal Aworld 2015 tor dhâddhi juara 2 ḍâlem Pottrè Pariwisata Tanah Karo taon 2015. Karèr profèsionalna èmolaè nalèkana salèrana ngennèng lomba Miss Celebrity Inḍonèsia sè èsiaraghi è SCTV. Karana kamennangânna kasebbhut, salèrana molaè ngaollè bânnya' tabârân kaangghuy amaèn FTV sarta amaèn filem sè èghâbây sareng Screenplay Films akadhi Promose sareng London Love Story. Mawar amaèn tello' sinètron è taon 2016, èngghi panèka Elif Inḍonèsia, Hajji Ajhâr Ngajhi, sareng Super Puber. Taon saamponna, Mawar jhughân amaèn dhâddhi Rumi è ḍâlem sinètron Pondhuk & aRock n' Roll: Reborn. È taon 2018, salèrana ngaollè lakon ḍuwâ' ḍâlem sinètron Ka'rowa sè Ta' Èkatèla. Mawar jhughân ngaollè lakin otama è layar lèbâr lu-ghâlluna ḍâlem filem Tumbal: The Ritual sareng Serendipity. Filem Tumbal: The Ritual tamaso' filem sè nako'è sè lu-ghâllu èkamaèn.

 Sombher